Giusep Alaman

Nassù ij 21 ëd gené dël 1851 e mòrt ij 16 ëd fërvé dël 1926, ël canònich Giusep Alaman (a l'anàgrafe Giuseppe Allamano) a l'é un dij sant sossiaj dl'Eutsent turinèis.

A l'era nassù a Castelneuv Don Bòsch e a l'era novod ëd Giusep Cafass.
Apress avèj studià al seminari 'd Turin a l'é ordinà prèive ant ël 1873.
Laureà an teologìa dël 1874, dël 1877 a l'é agregà al Colege dij Teòlogh.
Ij 2 d'otóber dël 1880 a intra al Santuari dla Consolà, dont a dventa retor.
Ij 29 ëd gené dël 1901 a fonda l'Anstitù Mission ëd la Consolà.
A l'é mòrt a la Consolà, anté ch'a l'é sotrà.
A l'era ëdcò stàit retor dël Convit Eclesiàstich ëd la Consolà e dël Santuari sant Ignasse ëd Lans.
A mostrava teologìa moral.

A l'é stàit beatificà da Gioann Pàul II ij 7 d'otóber 1990.

Alaman, Giusep